નવસારી પાલિકા પટાંગણમાં પાલિકાએ થોડા વર્ષ અગાઉ જ સરદાર પટેલની અર્ધપ્રતિમા મુકવામાં આવી હતી. જોકે આ પ્રતિમા નીચે કોઈ તક્તી મુકાઈ ન હતી કે સરદારને લઈને માહિતી આપતી વિગત પણ દર્શાવાઈ ન હતી. જેને લઈને આજે મંગળવારે સરદાર જયંતીએ એડવોકેટ કનુભાઈ સુખડીયાએ સવારના સમયે પાલિકા પટાંગણમાં જઈ સરદારની પ્રતિમા નીચે સરદારની જન્મતિથિ તથા મરણતિથિનું લખાણ તો લખ્યું હતું, સાથોસાથ ‘જય સરદાર’ જય પાટીદાર’ પણ લખી દીધુ હતું. કનુભાઈએ પ્રતિમા નીચે લખેલા લખાણ ધ્યાને આવતા નવસારી નગરપાલિકા તંત્રએ ઉક્ત લખાણ દૂર કર્યું હતું. આ બાબતે કનુભાઈ સુખડીયાએ જણાવ્યું કે આજે સરદાર જયંતી હોય પ્રથમ તો જળાભિષેક અને ત્યારબાદ દૂધથી પ્રતિમાને નવડાવવામાં આવી હતી. પ્રતિમા નીચે કોઈ જ લખાણ પાલિકાએ લખ્યું ન હોય ભુલ કરી હતી.